
Referat fra møte nr 12/98 i undervisningsutvalget

Torsdag 19.11 1998

Tilstede:J.Kaasbøll, E.Munthe-Kaas, Y.Berg, D.Langmyrh, O.Dahl, T.Stray, R.Aske, J.Hagen

Fra administrasjonen møtte:T.Dahl, SM. Storleer kom til sak 8

Sak 1. Referatsaker/orienteringssaker

· Godkjenning av referat fra forrige møte

· Eget opptak

Sak 2. Godkjenning (endring i) pensumplaner

Følgende (endringer av) plan for hovedfagsstudiet ble godkjent:

Bjørn Aadland

Hanne Cecilie Langkaas

Erlend Kvalvaag

Kristin Skar

Terje Michelsen

Ole Henrik Dahle

Sak 3. Godkjenning av sensorer

Følgende sensorer ble godkjent:

Leikny Øgrim

Kjetil Bergstrand

Georg Ræder

Alf Olsen

Bjarne Antonsen

Tom Kavli

Sigurd Glærum

Sak 4. Innpassing av ingeniører fra Høgskolen i Østfold

Undervisningsutvalget slutter seg til arbeidsgruppens løsningsforslag B med de endringer som kom frem på møtet. Dette gir følgende innpassingssemestre:

-Databehandling (Gjelder ikke fordypningsretning 2)
Det gis fritak for IN270 (3 vt.).

Må ta emnet IN219 (4 vt) og emnet IN210 (3 vt.) fra studieretningsgruppen, samt IN166A (3 vt.) fra emnegruppen i første høstsemester. Det gis med andre ord fritak for IN104.

-Matematisk modellering
Det gis fritak for IN270 (3 vt.). Det forutsettes at studentene har HiØs kurs Matematikk III som valgfag.


Dataanalyse og signalbehandling (Gjelder ikke fordypningsretning 2)
Må ta IN-ST259 (4 vt.) og IN166A (3 vt.) i første høstsemester, og IN256 i det påfølgende vårsemester. For å kunne følge normal studieprogresjon anbefales det at det i første høstsemester også avlegges eksamen i 3 vekttall avanserte emner (f. eks. IN350 eller IN357).

Hva gjelder innpassing mot teknisk programvare er saken sendt tilbake til           arbeidsgruppe for ny vurdering av studieretningsgruppen

Sak 5. Søknad om forlengelse av foreldelsesfristen

Undervisningsutvalget innvilger søknaden om utsettelse av foreldelsesfristen frem til 1. februar 1999. Ytterligere utsettelser kan ikke påregnes.

Sak 6. Anbefaling i forhold til IN-HCI

Studenter som har IN-HCI på sin pensumplan vil få godkjent UNIKI 365 som tilsvarende kurs uten å måtte søke om endret pensumplan. Studenten plikter likevel å føre opp UNIKI 365 på det interne oppmeldingsskjema til hovedfag når den tid kommer, hvis dette kurset er tatt i stedet for IN-HCI.

Sak 7. Vurdering av  FYS 329 mot IN 240

Undervisningsutvalget slutter seg til konklusjonen fra fysisk instituttet om at FYS 329 har 1 vektallsoverlapp mot IN 240. Undervisningsutvalget vil også presisere at de i fremtiden ikke vil godkjenne FYS 329 som en del av det teoretiske pensum på informatikk hovedfag

Sak 8. Opptakskrav til Mat.Nat - høring

Undervisningsutvalget anbefaler å innføre 2MX/2MY som opptakskrav til matematisk-naturvitenskapelige fakultet. 

Forslaget ble fattet med 5 mot 3 stemmer. Mindretallet stemte for å beholde dagens opptakskrav.

Mindretallet, som bestod av studentene, gav følgende redegjørelse for        stemmeavgiving:

            Når det gjelder opptakskrav ønsker ikke studentene at det kreves 2MX/2MY

ved opptak til det matematisk-naturvitenskapelige fakultet. Vi mener at

studentene selv bør kunne velge emner utifra kunnskap, motivasjon og

interesseområde. 

             Hvis det skulle vise seg at en student har for lite forkunnskap, er det

opp til studenten selv å tilegne seg den nødvendig kunnskap. Det ville

være mot sin hensikt å avvise studenter (og påføre dem et ekstra år

forsinkelse for å ta en videregående eksamen) bare fordi de ikke har det

formelle kravet. 

Thorkild Stray 

Jan Egil Hagen

Rune Aske

Sak 9. Tiltak for fremmedspråklige på IN 166

Undervisningutvalget ber Studieadministrasjonen sammen med faglærer ta kontakt med fakultetet for å diskutere mulige løsninger som kan gjennomføres for denne gruppe studenter.

Sak 10. Nytt emne som skal erstatte IN 315

Undervisningsutvalget godkjenner det nye kurset IN-SUV som et 2 vekttalls kurs som vil bli gitt i vårsemesteret. IN 315 går ikke V99 og det er uklart om emnet vil videreføres. Mulige vektallsoverlapp vil bli sjekket av Databehandlingsgruppa.

Sak 11. Nye bevilgninger til IN 105 V99

Undervisningutvalget henstiller til styre om å få bevilget følgende:

-125 timer etterarbeid til gruppelærerne: ca 62 500,-

· betalt javakurs for termvakter: ca 60 000,-

· Materiell for gruppelærere og termvakter: ca 20 000,-

· Innkjøp av to sett javaoppslagsverk til terminalrommene: ca 5000,-

Sak 12. Konsekvenser for andre emner ved omleggingen av IN 105

Undervisningsutvalget ber faglærere som har emner som berøres av omleggingen av undervisningsspråket i IN 105 om å redegjøre for endringer de vil gjøre i sine emner.

Vedtaket ble fattet med 5(leders dobbelstemme) mot 4 stemmer

Følgende stemmeforklaring ble fremført av mindretallet:

Det er den enkelte foreleser/faglærers ansvar å justere sitt emne i

tråd med endringer som skjer i andre relevante emner. Vi opplever det

som unødvendig detaljstyring fra UUs side å kreve rapportering om at

slike endringer faktisk gjennomføres, og hvordan dette er tenkt gjort.

 Ellen Munthe-Kaas

Yngvar Berg

Dag Langmyhr

Møteplan fremover: 17.12
Institutt for informatikk, ‑
Jens Kaasbøll (s.)

Tone Tellevik Dahl (s.)

